kardosdrur/scandi-wiki huggingface dataset:
Dorte Bennedsen

Dorte Marianne Bennedsen (2. juli 1938 – 17. marts 2016) var en dansk teolog og politiker fra Socialdemokratiet.

Hun var folketingsmedlem og minister, valgt for Socialdemokratiet i Københavns Amtskreds, samt landsformand for Foreningen NORDEN. Hun var datter af professor Hal Koch og tidligere minister Bodil Koch.

Dorte Bennedsen blev klassisk-sproglig student fra Metropolitanskolen i 1956, og hun tog teologisk embedseksamen fra Københavns Universitet 1964. Fra 1965 til 1968 arbejdede hun som hjælpepræst ved Holmens Kirke, mens hun fra 1968 til 1971 var generalsekretær for Dansk Ungdoms Fællesråd.

Før karrieren i Folketinget var hun medlem af kommunalbestyrelsen på Frederiksberg, hvor hun sad fra 1970 til 1974. Derudover var hun medlem af bestyrelsen for Mellemfolkeligt Samvirke fra 1969 til 1971, af Ulandsrådet og UNESCO-nationalkommissionen 1968 til 1971. Fra 1974 til 1979 var hun formand for Forbrugerrådet. Hun var, som nævnt, også formand for Foreningen Norden.

Dorte Bennedsen sad i Folketinget fra 9. januar 1975 til 20. november 2001, først som kandidat i Gentoftekredsen fra 1973, siden valgt i Rødovrekredsen fra 1979 til 1998. Hun var bl.a. formand for sit partis folketingsgruppe fra 1977 til 1979, formand for Folketingets Erhvervsudvalg 1977 til 1979, formand for Folketingets Kommunaludvalg 1987 til 1988, samt formand for Folketingets Indfødsretsudvalg fra 1998 til 2001. Derudover var hun minister i flere regeringer:

 Kirkeminister i Regeringen Jens Otto Krag III fra 11. oktober 1971 til 5. oktober 1972.
 Kirkeminister i Regeringen Anker Jørgensen I fra 5. oktober 1972 til 6. december 1973.
 Undervisningsminister i Regeringen Anker Jørgensen III fra 5. januar 1979 til 26. oktober 1979.
 Undervisningsminister i Regeringen Anker Jørgensen IV fra 26. oktober 1979 til 30. december 1980.
 Undervisningsminister i Regeringen Anker Jørgensen V fra 30. december 1980 til 10. september 1982.

Referencer

Kilde 
 Folketingets hjemmeside med biografi af Dorte Bennedsen
 Biografi af Dorte Bennedsen fra Kvindebiografisk Leksikon

Eksterne henvisninger 
 
 Gammelt portrætfoto

Præster fra Danmark
Kirkeministre fra Danmark
Undervisningsministre fra Danmark
Danske ministre fra Socialdemokraterne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Socialdemokraterne
Kommunalbestyrelsesmedlemmer fra Socialdemokraterne
Medlemmer af Frederiksberg Kommunalbestyrelse
Formænd for Foreningen Norden
Personer i Kraks Blå Bog (afdøde)
Personer i Dansk Kvindebiografisk Leksikon
Personer fra Frederiksberg
Studenter fra Metropolitanskolen
Førerbunkeren

Førerbunkeren (tysk Führerbunker) var under 2. verdenskrig et stort tilflugtsanlæg i tilknytning til Rigskancelliet i Berlin. Den var bygget specielt for at beskytte Adolf Hitler og hans nærmeste medarbejdere, og det var i dette anlæg, Hitler tilbragte sine sidste dage og begik selvmord 30. april 1945.

Anlægget var stort, med soverum, opholds- og spiserum og kontorer for dele af partieliten og andre nøglepersoner. Det øvre af de to niveauer lå omkring 8,2 meter under jorden, og under dette var et niveau, hvor Hitlers personlige område befandt sig. Dette bestod af 17 små rum, og ud over Hitler opholdt blandt andre Eva Braun, Joseph Goebbels med familie og Ludwig Stumpfegger sig dér.

Der var adgang til bunkeren både fra den nye kancellibygning og fra kancellihaven.

Under 2.verdenskrig opholdt Hitler sig for det meste i Berghof eller Ulveskansen. 

Da man fra officiel tysk side ikke ønsker, at førerbunkeren skal blive et monument for yderligtgående grupper, er bunkeren ikke indrettet som turistattraktion. I stedet henligger den under en parkeringsplads midt i Berlin.

Efter sigende skulle bunkeren være oversvømmet af vand, og nogle steder er loftet faldet sammen.

Til stede i bunkeren mellem 12. april og 1. maj 1945

Vigtige besøgende mellem 12. april og 1. maj 1945

Eksterne henvisninger 

Bygninger, konstruktioner og anlæg i Berlin
Lokaliteter i Tyskland i 2. verdenskrig
Adolf Hitler
Herregårde i Thisted Amt



Vester Han Herred 
 Slettegård, Hjortdal Sogn
 Ågård, Kettrup Sogn

Hillerslev Herred 
 Nørtorp, Ræhr Sogn
 Kølbygård, Hunstrup Sogn
 Ullerupgård, Sennels Sogn

Hundborg Herred 
 Egebaksande, Vang Sogn (proprietærgård, ikke en hovedgård)
 Faddersbøl, Hundborg Sogn
 Nørhågård, Nørhå Sogn
 Rosvang, Sjørring Sogn
 Råstrup, Hundborg Sogn
 Ulstrup, Hundborg Sogn

Hassing Herred 
 Gammel Ørumgård, Ørum Sogn
 Irup, Hørdum Sogn
 Kovstrup, Sønderhå Sogn
 Lyngholm, Hvidbjerg Vesten Å Sogn
 Rosholm, Harring Sogn
 Tandrup, Bedsted Sogn
 Øland, Harring Sogn
 Ørum Slot, Ørum Sogn

Refs Herred 
 Bodum Bisgård, Bodum Sogn
 Hindsels, Hvidbjerg Sogn
 Skibstedgaard, Ydby Sogn
 Vestervig Nedergård, Vestervig Sogn
 Vestervig Overgård, Vestervig Sogn

Morsø Sønder Herred 
 Blidstrup, Blidstrup Sogn
 Damsgård, Ovtrup Sogn
 Dueholm Kloster i Nykøbing Mors
 Ejstrupgård, Hvidbjerg Sogn
 Frøslevgård, Frøslev Sogn
 Glomstrup, Hvidbjerg Sogn
 Hvidbjerggård, Hvidbjerg Sogn
 Højris, Ljørslev Sogn
 Lund, Øster Assels Sogn
 Vejerslevgård, Vejerslev Sogn
 Ørndrup, Karby Sogn

Morsø Nørre Herred 
 Jølbygård, Solbjerg Sogn
 Nantrup, Flade Sogn
 Sø, Sejerslev Sogn
 Ullerup, Galtrup Sogn

Kilder 
 Godsskifteprotokoller Nørrejylland 
 Trap Danmark 4. udgave 1924

Thisted Amt
Vlado Bučkovski

Vlado Bučkovski (født 2. december 1962 i Skopje) er tidligere premierminister i Republikken Makedonien.
Fra 1987 til 1988 arbejdede han i den makedonske regering, og fra 1988 til 2002 arbejdede han som lærer og som assistent ved Det juridiske fakultetet i Skopje. I 2003 var han tilknyttet det samme fakultet som ekstern professor. Fra den 13. maj til den 26. november 2001 var han forsvarsminister. Den 1. november 2002 blev han medlem af den makedonske regering, hvor han beklædte posten som forsvarsminister. Den 15. september 2003 blev han chef for regeringens juridiske afdeling. Den 26. november valgtes han til leder af SDSM, og samme dag fik han mandat til at danne ny regering efter den afgående Hari Kostov.

Kilde 
 Den Makedonske Regering

Politikere fra Nordmakedonien
Personer fra Skopje
Hans Sølvhøj

Hans Juul Sølvhøj (11. juli 1919 i København – 28. december 1989) var en dansk politiker (Socialdemokraterne) og minister.

Cand.mag. 1945 fra Københavns Universitet.

Generaldirektør for Danmarks Radio 1961-76 (uden for nummer 1964-67).

 Minister for kulturelle anliggender i Regeringen Jens Otto Krag II fra 26. september 1964 til 28. november 1966
 Minister uden portefølje i Regeringen Jens Otto Krag II fra 28. november 1966 til 1. oktober 1967 med henblik på udenrigspolitiske spørgsmål, navnlig forholdet til FN og NATO.

Hofmarskal 1976-89.

Kilde 
 Biografier over kulturministre på Litteraturpriser.dk

Eksterne henvisninger 
 

Kulturministre fra Danmark
Danske ministre fra Socialdemokraterne
Hofmarskaller fra Danmark
Riddere af Dannebrog
Danskere i 1900-tallet
Ansatte i DR
Personer i Kraks Blå Bog (afdøde)
18 (tal)

18 (atten) er:
 Det naturlige tal efter 17, derefter følger 19.
 Et heltal.
 Et lige tal.
 Et sammensat tal
 Et harshad-tal
 Et excessivt tal

I talsystemer med et grundtal større end 18, repræsenteres tallet 18 med bogstavet I.

I matematik 
 18 er et harshad-tal (summen af tallets cifre går op i tallet).

Andet 
 Tallet kan symbolisere Adolf Hitler, da det første bogstav i alfabetet er "A" og det ottende er "H". Denne betydning er brugt i den nynazistiske gruppe Combat 18's navn.
 Grundstoffet argon har atomnummer 18.

Bestemte tal
Genc Pollo

Genc Pollo (født april 1963 i Tirana) er en albansk politiker, siden valget i 2005 har han været undervisnings- og forskningsminister.

Uddannelse. Politisk engagement fra 1990 

Genc Pollo blev kandidat i historie fra Tiranas Universitet i 1986. Han fik straks videnskabelig ansættelse og var derefter på studieophold i Wien fra 1988 til 1990. 

Han engagerede sig politisk omkring 1990 og var blandt medstifterne af det daværende oppositionsparti Demokraterne. Han var i denne periode allieret med Sali Berisha og var fra 1992 til 1996 ansat som rådgiver for præsidenten, mens Berisha bestred denne post.

I april 1997 blev Genc Pollo generalsekretær for partiet og senere samme år blev han valgt til næstformand, dvs. i det år hvor Berisha-styret blev erstattet af et socialistisk domineret styre.

Forværret forhold til Sali Berisha 

I de følgende år blev forholdet mellem Genc Pollo og Sali Berisha forværret, og i 1999 stillede Genc Pollo op som modkandidat til Berisha ved valget af partiformand. Pollo trak imidlertid sit kandidatur tilbage ganske få dage før valget skulle finde sted i slutningen af september, idet han hævdede at Sali Berisha og hans allierede havde manipuleret så meget med tingene, at der ikke ville blive tale om et fair valg.

I december 1999 antydede Genc Pollo at Sali Berisha havde begået forskellige økonomiske uregelmæssigheder i forbindelse med pyramiderne, der var kollapset i 1997 – og han spurgte offentligt, hvilken andel Berisha havde i de ca. 100.000 $ som medlemmer af hans familie havde trukket ud lige før kollapsen. Berisha gik til modangreb og 
beskyldte Pollo for uregelmæssigheder i forbindelse med afholdelsen af et bryllup og med købet af en lejlighed.

Genc Pollo stifter nyt parti 

I 2001 trådte Genc Pollo og enkelte andre ud af Demokraterne – efter i nogen tid at have udgjort en fraktion af partiet – og etablerede partiet De nye demokrater, der placerede sig til højre for midten, og som ikke søgte at nærme sig til Socialisterne.

2005: På ny samarbejde mellem Berisha og Pollo 

Da Sali Berisha havde vundet parlamentsvalget i sommeren 2005, accepterede Genc Pollo et tilbud om at indtræde som undervisnings- og kulturminister i hans koalitionsregering.

Genc Pollo anses for at være orienteret mod Vesteuropa og har gode forbindelser til vesteuropæiske politikere.

Eksterne henvisninger 

 Opslag på Albaniens Parlaments web-site

 http://www.mash.gov.al/struktura/ministri.html  Undervisningsministerens officielle hjemmeside. Her kan bl.a. findes officielt foto.

 Kilde: Bjørn Andersen: Albansk navnebog 2000

 Kilde: Bjørn Andersen: Albansk Almanak, 1999 ff.

Politikere fra Albanien
Magnus Petersen

Julius Magnus Petersen (skrev sig senere Julius Magnus-Petersen; født 4. september 1827 i København, død 1. februar 1917 sammesteds) var en dansk kobberstikker og kunstarkæolog, bror til arkitekt Vilhelm Petersen.

Familie 
Julius Magnus Petersens slægt var af skånsk oprindelse, idet hans farfar, der var
våbensmed, udvandrede fra Gønge Herred til København. Faderen, Johan Daniel Petersen (død 1849), var konstruktionsassistent i søetaten og lærer ved Kunstakademiet.

Uddannelse og karriere 
Julius Magnus Petersen gennemgik Kunstakademiets skoler, erhvervede to mindre og en stor sølvmedalje og var 1857-1864 lærer ved Kunstakademiets første figurtegneskole. Tidlig vaktes hans interesse for de danske museer og biblioteker, og i en ung alder knyttedes han til disse som tegner og, efter at han havde lært sig at stikke i kobber og radere, som kobberstikker. Han tegnede og udførte, som oftest alene, alle illustrationerne til en række værker af vidt forskellig art . Til Videnskabernes Selskabs skrifter graverede han tavler med
numismatiske og naturhistoriske billeder, ligeså til den svenske
lærde Retzius' værker, og til det store engelske tidsskrift Archaeologia. Blandt hans raderinger må særlig mærkes en suite af omkring 30 portrætter af kendte danske mænd.

Særlig har dog hans arbejde været knyttet til Museet for nordiske Oldsager og til de store runeværker. Allerede 1845 knyttedes han til museet, og der foreligger fra hans hånd en
utallig mængde sikkert og smagfuldt udførte tegninger af arkæologisk indhold. Tavlerne til George Stephens', P.G. Thorsens og Ludvig Wimmers runeværker skyldes ham, og hans arbejder på dette område udmærker sig ved den største nøjagtighed og sikkerhed. I museets tjeneste virkede han tillige som fortrinlig medarbejder ved undersøgelser af kirker og kirkelige genstande samt i de senere år som konservator af altertavler, prædikestole og epitafier. Blandt de af ham restaurerede altertavler skal særlig
fremhæves Claus Bergs i Sankt Knuds Kirke, Odense, Søndersogns Kirke i Viborg, altertavlerne i Århus Domkirke, i Kolding osv. Endelig har han medvirket ved restaureringen af kalkmalerierne i de danske middelalderlige kirker, og denne side af hans virksomhed fremkaldte hans store, af talrige afbildninger ledsagede værk: Kalkmalerier i Danmark (1895). Hans kendskab til mindesmærkerne blev udvidet ved talrige rejser i ind- og udland, særlig i de skånske provinser og i hertugdømmerne (Slesvig og Holsten), fra hvilke han har hjembragt store suiter af tegninger, som opbevares på Nationalmuseet.

Privatliv 
Magnus Petersen ægtede 1857 Camilla Hansigne Hansen (død 1896). I 1877 fik han titel af professor, 1891 blev han Ridder af Dannebrog og 1897 Dannebrogsmand.
Han er begravet på Vestre Kirkegård.

Kilder 
 
 
 

Arkæologer fra Danmark
Museumsfolk fra Danmark
Malere fra Danmark
Videnskabelige illustratorer fra Danmark
Kobberstikkere fra Danmark
Titulære professorer fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra København
Personer i Kraks Blå Bog (afdøde)
Knud Thestrup

Knud Ole Martin Thestrup (født 27. august 1900 i Præstø, død 12. juni 1980 i København) var en dansk dommer, modstandsmand, politiker (Konservative Folkeparti) og justitsminister.

Cand.jur. i 1924.

Aktiv i modstanden mod den tyske besættelse under krigen som medlem af Frit Danmark. Arresteret af Gestapo 1944. Sad fængslet først i Aarhus, derefter i Frøslevlejren til befrielsen 1945.

Folketingsmedlem fra 1947-73 og justitsminister i Regeringen Hilmar Baunsgaard fra 2. februar 1968 til 11. oktober 1971.

Han er begravet på Garnisons Kirkegård.

Bibliografi

Litteratur 
 HVEM-HVAD-HVOR i firserne, Politikens Forlag, København 1991. 
 Folketingets årbog 1968.

Referencer

Eksterne henvisninger 
 
 

Justitsministre fra Danmark
Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Personer i Kraks Blå Bog (afdøde)
Kommandører af Dannebrog
Personer fra Præstø
Personer i Dansk Biografisk Leksikon
Modstandsfolk fra Danmark
Dommere fra Danmark
Selvbiografer fra Danmark
Biografiforfattere fra Danmark
Ofre for nazismen fra Danmark
Dansksprogede forfattere fra Danmark
Pernille Fischer Christensen

Pernille Fischer Christensen (født 24. december 1969) er en dansk filminstruktør.

Hun blev uddannet fra Den Danske Filmskole i 1999, hvorefter hun vandt en pris på filmfestivalen i Cannes for sin afgangsfilm Indien. Efter det lavede hun en kortfilm med titlen Habibti min elskede, som vandt en Robert i 2003 for bedste kortfilm. Hendes første spillefilm, En soap havde premiere på filmfestivalen i Berlin i februar 2006, hvor en grædende Pernille Fischer Christensen tog imod både prisen for bedste debutantfilm samt en sølvbjørn for filmen. En soap blev senere på året hædret med prisen for bedste manuskript på den internationale filmfestival i San Sebastian, Spanien. I februar 2007 vandt filmen også Bodilprisen i kategorien Bedste Film.

I 2010 fik hun igen succes på filmfestivalen i Berlin, idet En familie modtog anmeldernes pris.

Pernille Fischer Christensen er datter af læge Niels Fischer Christensen (30-09-1944 - 2001) og pædagog Bente Jessen, og storesøster til skuespiller Stine Fischer Christensen.

Pernille Fischer Christensen danner par med forfatter, dramatiker og illustrator Kim Fupz Aakeson.

Filmografi 
 Unge Astrid (2018) 
 En du elsker (2014)
 En familie (2010)
 Dansen (2008)
 En soap (2006)
 Habibti min elskede (novellefilm, 2002)
 Indien (afgangsfilm fra filmskolen, 1999)
 Pigen som var søster (kortfilm, 1997)
 Honda Honda (kortfilm, 1996)

Noter

Ekstern henvisning 
 

Kvindelige filminstruktører fra Danmark
Personer i Kraks Blå Bog
Windows Server 2003

Windows Server 2003 (kodenavn Whistler Server, også kendt som Windows NT 5.2) er efterfølgeren til Windows 2000 Server og blev lanceret 24. april 2003. Windows Server 2003 har stabiliteten fra Windows 2000 Server og funktionerne fra Windows XP og derved et stærkere system.
Til at begynde med blev Windows Server 2003 kaldt Windows .NET Server 2003. Men på grund af forvirring omkring .NET-teknologien blev navnet ændret.

Referencer 

Microsoft Windows
Uggerby Å

Uggerby Å er en 66 km lang å i Vendsyssel. 

Åen udspringer ved Sterup syd for Hjørring, herefter løber den øst om Hjørring udenom Rønnebjerg, løber gennem Ilbro, Sønderskov, Sindal, Mosbjerg, Bindslev og Uggerby til sit udløb i Tannisbugt vest for Tversted. 

Åens vandkvalitet er god, og den løber mange steder gennem meget naturskønne områder. Den er derfor også meget benyttet af såvel kanofarere som lystfiskere. 

Der er indrettet primitive lejrpladser ved åen nær Sindal, Mosbjerg og i Bindslev. I Uggerby er der udlejning af kano. I Bindslev er det gamle vandkraftværk ved åen bevaret som fungerende museum.

Naturbeskyttelse
Området ved åens udløb er sammen med Uggerby Plantage udpeget til Natura 2000  -område nr. 5 Uggerby Klitplantage og Uggerby Å's udløb  og EU-habitatområde der rummer store bestande af græsserne Blodrød Storkenæb, og vigtige bestande af Klit-Kambunke, Sortbrun blåfugl, Markfirben og Strandtudse. I åen er fundet Havlampret.

Et areal på 25 hektar øst for Uggerby Å’s nedre løb fredet i 1964. Det er en landskabelig og rekreativ fredning med en enestående plantevækst. Kulturministeriet erhvervede i 1963 arealerne for at frede dem. I dag står miljøministeriet som ejer.

Badeforbud 
Der er badeforbud i Uggerby Å og på Uggerby Strand på en strækning 300 m øst for åens udmunding. Badeforbudet skyldes, at der er påvist et højt bakterietal i åen, som stammer fra mennesker og drøvtyggere. Mere eksakt menes forureningen at stamme fra Sindal Renseanlæg og fra kvæg langs åen.

Se også 
 Uggerby Klitplantage

Noter

Eksterne henvisninger 

 Om  Natiura 2000-området 

Vandløb i Danmark
EU-habitatområder i Danmark
Hjørring Kommunes geografi
Tannis Bugt

Tannis Bugt er en bugt af Skagerrak, ved Vendsyssels nordkyst mellem Hirtshals og Skagen. I bunden af bugten ligger badebyen Tversted/Tannisby.

Se også 
 Tversted Plantage

Bugter i Danmark
Skagerrak
Bugter i Nordsøen
N-club

N-club er en dansk Nintendo-side, og fungerer som et mødested for danske Nintendo-fans på internettet. Siden blev oprettet i 2003, og har siden åbningen været Danmarks største Nintendo-fællesskab. Mange Nintendo-fans skriver hver dag i N-clubs store forum, hvor der diskuteres alverdens forskellige ting, naturligvis de fleste vedrørende Nintendo. N-club sørger også for at holde Nintendo-fans opdaterede om alt mellem himmel og jord der sker for Nintendo, i form af nyheder på siden.

N-club Live
Et af N-clubs mest populære arrangementer hedder Live, hvor Nintendo-fans fra hele landet mødes og spiller med og mod hinanden.

Eksterne henvisninger
N-club.dk

Community Sites
International Union of Socialist Youth

International Union of Socialist Youth, forkortet IUSY, er de socialdemokratiske ungdomsorganisationers verdensorganisation, som blev stiftet den 30. september 1946.

IUSY bestod fra 1940'erne primært af organisationer fra Europa og Nordamerika, men gennem en aktiv indsats fra IUSY's skandinavisk dominerede ledelse lykkedes det fra 1960'erne at udvide medlemskredsen med en række afrikanske og asiatiske bevægelser.

I 1967 afsløredes det, at IUSY havde modtaget midler fra den amerikanske efterretningstjeneste CIA, hvilket medførte talrige udmeldelser og en rekonstruktion af organisationen.

IUSY har i dag 143 medlemsorganisationer i 100 lande, heriblandt Danmarks Socialdemokratiske Ungdom.

Noter

Eksterne henvisninger 

Socialdemokratiske organisationer
Etableret i 1946
Konstantin 2.

Konstantin 2. kan henvise til flere regenter med dette navn:

 Konstantin 2. (317–340), romersk kejser 337–340
 Konstantin 3. (død 411), romersk general, der blev udråbt til vestromersk kejser i Britannien, også kendt som Konstantin 2. af Britannien
 Konstans 2. (630–668), Østromersk kejser, der regerede under navnet Konstantin 641–668
 Antipave Konstantin 2. (død 768), antipave 767–768
 Konstantin 2. (ca. 878–952), konge af Skotland 900–942 eller 943
 Konstantin 2. (død 1129), fyrste af Armenien 1129/1130
 Konstantin 2. (1370'erne–1422), tsar af Bulgarien 1396–1422.
 Eskender (1471–1494), kejser af Ethiopien under navnet Konstantin 2. 1478–1494
 Konstantin 2. (ca. 1447–1505), konge af Georgien 1478–1505
 Konstantin 2. (1940–2023), tidligere konge af Grækenland 1964–1974

Se også 
 Constantius 2. (317–361), romersk kejser 337–361
Microsoft Windows Server 2008

Windows Server 2008 er en serverversion af Microsoft Windows. Den blev udgivet den 27. februar 2008 og er efterfølgeren til Windows Server 2003. Windows Server 2008 har samme kerne som Windows Vista.

Referencer 

Server 2008
Guillaume de l'Hôpital

Guillaume François Antoine, marquis de l'Hôpital (født 1661 i Paris, død 2. februar 1704 sammensteds) var en fransk matematiker. Han er mest kendt for L'Hôpitals regel til beregning af brøkers grænseværdier når både tæller og nævner går mod 0 eller . Til trods for at reglen opfattes som værende opdaget af den schweisiske matematiker Johann Bernoulli , optrådte reglen for første gang på skrift i bogen Analyse des Infiniment Petits pour l'Intelligence des Lignes Courbes, som l'Hôpital udgav i 1696. Denne bog var ligeledes den første bog til at behandle infinitesimalregning af Gottfried Leibniz, men behandlede kun grenen differentialregning.

galleri

Kildehenvisninger

Eksterne henvisninger 

 G. L'Hôpital, E. Stone, The Method of Fluxions, both direct and inverse; the former being a translation from de l'Hospital's "Analyse des infinements petits,", London, 1730
 G. L'Hôpital, Analyse des Infiniment Petits pour l'Intelligence des Lignes Courbes, Paris, 1696
 G. L'Hôpital, Analyse des infinement petits, Paris 1715
  William Fox, Guillaume-François-Antoine de L'Hôpital, Catholic Encyclopedia, vol 7, New York, Robert Appleton Company, 1910
 

Matematikere fra Frankrig
Markiser fra Frankrig
Franskmænd i 1600-tallet
Poul Christensen

Poul Christensen (8. juli 1854 i Assenløse – 5. april 1935 i København) var en dansk politiker (Radikale Venstre) og minister.

Poul Christensen var søn af husmand Christen Hansen (død 1860) og hustru (død 1900). Han overtog 1878 et sted i Ødemark ved Sorø, var sognerådsmedlem 1882-88 og 1900-08, Folketingsmand (Venstre) for Sorøkredsen fra 1890 til 1918 og tilhørte fra 1905 Det radikale Venstre. Han var dettes ordfører for Loven om kommunal Valgret 1907-08 og Han var landbrugsminister i Ministeriet Zahle I fra 28. oktober 1909 til 5. juli 1910. Han var medlem af Rigsretten 1918-20.

Han var revisor i Den sjællandske Bondestands Sparekasse 1896-1905; indtil 1909 formand for Forsikringsforeningen for Stormskade i Sjællands Stift og for Forsikringsforeningen for Hagelskade for mindre Jordbrugere i Sjællands Stift og medlem af Arbejdsrådet 1901-09 og fra 1913. Medlem af Arbejderforsikringsrådet fra 1916 og brandirektør i Østifternes Brandforsikring, næstformand i samme fra 1901 og formand og direktør fra 1918.

Han var gift med Marie C, f. 16. januar 1854 i Næsby ved Næsbyholm, datter af husmand Morten Pedersen (død 1901) og hustru (død 1898).

Kilde 
 HVEM-HVAD-HVOR 1936, Politikens Forlag, København 1935.
 Kraks Blaa Bog 1910 og 1929

Eksterne henvisninger 
 

Landbrugsministre fra Danmark
Danske ministre fra Det Radikale Venstre
Tidligere folketingsmedlemmer fra Det Radikale Venstre
Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1910'erne
Husmænd fra Danmark
Kommunalbestyrelsesmedlemmer fra Det Radikale Venstre
Personer i Kraks Blå Bog (afdøde)
Medlemmer af Rigsretten